ΚΕΦΑΛΑΙΟ 2Ο: ΛΑΟΙ ΣΤΟΝ ΠΕΡΙΓΥΡΟ ΤΟΥ ΒΥΖΑΝΤΙΝΟΥ ΚΡΑΤΟΥΣ

**ΕΝΟΤΗΤΑ 2Η : ΟΙ ΒΟΥΛΓΑΡΟΙ ΚΑΙ ΟΙ ΣΧΕΣΕΙΣ ΤΟΥΣ ΜΕ ΤΟ ΒΥΖΑΝΤΙΟ**

**Α. Σ Τ Ο Χ Ο Ι**

1. Να παρακολουθήσω την εθνογένεση των Βουλγάρων και την εξέλιξη των σχέσεων τους με το Βυζάντιο μέχρι τον εξελληνισμό τους.

**Β. Χ Ω Ρ Ο Σ - Χ Ρ Ο Ν Ο Σ**

Βουλγαρία – Βυζάντιο

680 – 864 Σε ποιους αιώνες βρισκόμαστε; …………………………

**Γ. Κ ΥΡ Ι Ω Σ Μ Α Θ Η Μ Α**

1. **Τι γνωρίζετε για την ίδρυση του Βουλγαρικού Κράτους;** 

α) Ήταν λαός ασιατικής προέλευσης, πολιτικά και στρατιωτικά οργανωμένος.

 β) Νίκησαν τα βυζαντινά στρατεύματα(680) και κατέλαβαν την περιοχή μεταξύ Δούναβη και Αίμου.

 γ) Υποχρέωσαν τον αυτοκράτορα Κωνσταντίνο Δ’ να τους πληρώνει ετήσιο φόρο και έτσι να αναγνωρίσει έμμεσα το Κράτος τους.

δ) Δημιούργησαν ένα νέο Κράτος και διαμορφώθηκε το βουλγαρικό έθνος(Εθνογένεση Βουλγάρων), στο οποίο αυτοί, αν και ολιγάριθμοι, έδωσαν το όνομα και την οργάνωση, υποτάσσοντας τους πολυάριθμους Σλάβους, οι οποίοι συγκρότησαν τη λαϊκή βάση και έδωσαν τη γλώσσα.

2. **Ποιες ήταν οι σχέσεις με το Βυζάντιο;** 

Οι Βούλγαροι:

α) Διεξήγαγαν μακρούς πολέμους με το Βυζάντιο.

β) Στα ειρηνικά διαλείμματα ανέπτυξαν εμπορικές σχέσεις με τους Βυζαντινούς, οι οποίες ρυθμίζονταν από συνθήκες.

γ) Είχαν υιοθετήσει ως επίσημη γλώσσα την ελληνική.

δ) Εκχριστιανίστηκαν(από το 864) και δέχθηκαν την επίδραση του βυζαντινού πολιτισμού. Ο εκχριστιανισμός άνοιξε νέες προοπτικές στις σχέσεις των Βουλγάρων με το Βυζάντιο.